„ Smábátabryggjan er farin , allir bátar sokknir . Við teljum að um sjö bátar séu sokknir eða mara í hálfu kafi í bryggjunni . Lítið ljósamasturshús , allt farið , “ sagði hann . Íbúar brugðust hratt við en glögglega mátti heyra í samtölum fréttamanna fréttastofunnar við íbúa bæjarins skömmu eftir að snjóflóðin féllu að íbúum var mjög brugðið . 25 ár eru síðan tuttugu manns fórust í snjóflóði sem féll á bæinn þann 26. október 1995 og líklegt er að snjóflóðin tvö í gærkvöldi hafi ýft upp gömul sár . Gríðarmikið tjón varð í höfninni á Flateyri . Magnús einar „ Svo er ég bara í húsinu mínu þegar það kemur hvellur “ Guðmundur var staddur í aðgerðarstjórn á Ísafirði í nótt . „ Sem bæjarstjóri er hugur manns fyrst og fremst hjá þessu viðbragðsfólki og þessari hetjudáð . Við hrósum happi yfir því að allir séu óhultir og heilir , “ segir Guðmundur í samtali við Vísi á fjórða tímanum í nótt . „ Við erum ótrúlega þakklátt fyrir það hversu frábært fólk við eigum . Þau hafa unnið einhvers konar kraftaverk að koma þessu fólki til bjargar . “ Ljóst er að vera varðskipsins Þórs á Ísafirði hefur auðveldar aðgerðir á vettvangi þar sem vegir til og frá Flateyri eru ófærir . Þannig mátti á nokkrum klukkustundum flytja björgunarsveitir og aðra til starfa á Flateyri , auk þess sem að hægt var að flytja stúlkuna sem lenti í snjóflóðinu til Ísafjarðar . Þá mun Þór halda aftur á Flateyri með teymi sem veitt getur áfallahjálp og opnað fjöldahjálparstöð þar sem íbúar geta sótt aðstoð . Reiknað er með að Þór verði kominn aftur á Flateyri um hádegisbilið . Mikið eignatjón varð í höfninni á Flateyri . Mynd / Magnús Einar Flóðbylgja skall á Suðureyri Snjóflóðið sem féll úr hlíðinni við Súgandafjörð til móts við Suðureyri féll i sjóinn og varð til þess að flóðbylgja skall á bænum . Nokkuð tjón varð á húsum og bílum . „ [ F ] lóðbylgjan skall á húsinu hjá okkur héldum að gluggarnir í stofunni sem er á efrihæðinni myndu brotna en sem betur fer skemmdist ekki neitt nema að bíllinn færðist um nokkra metra fyrir framan húsið stóð með hliðina að húsinu núna snýr aftur hlutinn að húsinu , “ skrifar hún og bætir við að flætt hafi inn í anddyrið á neðri hæðinni en að engan hafi sakað . Valur S. Valgeirsson , formaður Bjargar , björgunarsveitarinnar á Suðureyri sagði í samtali við Vísi að ljóst væri að eitthvað tjón hafi orðið vegna flóðbylgjunnar . „ Það er ekki stórvægilegt . Það er tjón á húsnæði , aðallega geymsluhúsnæði og einhverjir bílar hafa orðið fyrir tjóni . Það brotnuðu rúður í einu íbúðarhúsi , “ segir hann og bætti við að göturnar í neðri bænum hafi verið „ kjaftfullar af sjó og krapa “ . Fimmtán til tuttugu manna sveit björgunarsveitarmanna stóð vaktina á Suðureyri í nótt þar sem talin er talsverð snjóflóðahætta , þó ekki í hlíðinni fyrir ofan bæinn . Fylgst var grannt með gangi mála á Vísi í nótt og lesa má allt það helsta í Vaktinni hér að neðan .